Diari Oficial de la Generalitat Valenciana


Sumari del DOGV 6216, del 01-03-2010 (2010/2203)

RESOLUCIÓ de 2 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa AGC Flat Glass Ibérica, SA, per a una fàbrica de vidre flotat al terme municipal de Sagunt.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6216

Data del DOGV
:   01-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/2203


Data del document
:   02-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 2 d'abril de 2009, de la Direcció General per al Canvi Climàtic, per la qual es modifica d'ofici l'autorització ambiental integrada atorgada a l'empresa AGC Flat Glass Ibérica, SA, per a una fàbrica de vidre flotat al terme municipal de Sagunt. [2010/2203]  
Vist l'expedient de referència, incoat a instàncies de Jesús Diez Madroñero, en nom de l'empresa AGC Flat Glass Ibérica, SA, amb CIF M78269525 i domicili social al vial IV Planta, km 2,8 (CP 46182), a Sagunt (València), s'emet aquesta resolució de conformitat amb els següents  
Antecedents de fet  
Primer. Amb data 28 de novembre de 2007 el director general per al Canvi Climàtic va dictar una resolució per la qual es concedia l'autorització ambiental integrada a Glapilk, AIE, amb el número 105-07/AAI/CV, per a les instal·lacions de fabricació de vidre flotat ubicades al vial IV Planta, km 2,8, del terme municipal de Sagunt (València).  
Segon. Per Resolució de 4 de març de 2008 de la Direcció General per al Canvi Climàtic, es va fer el canvi de titularitat de les autoritzacions administratives de Glapilk, AIE, a favor d'AGC Flat Glass Ibérica, SA.  
Tercer. Amb data 19 de setembre de 2008 Jesús Diez Madroñero, en representació de la mercantil AGC Flat Glass Ibérica, SA, va presentar a la Conselleria de Medi Ambient, Aigua, Urbanisme i Habitatge un escrit mitjançant el qual comunicava la seua intenció de fer una modificació que considera no substancial, consistent en l'ampliació de les matèries primeres que inicialment es van indicar en la documentació presentada amb la sol·licitud de l'autorització ambiental integrada, a fi de fabricar vidre gris i vidre bronze.  
Quart. Amb data 5 de novembre de 2008 es va requerir a l'interessat que presentara la documentació justificativa per la qual la modificació proposada podia considerar-se com a no substancial, la qual va ser presentada amb data 14 de novembre de 2008.  
Cinqué. Amb data 17 de desembre de 2008 es va notificar a l'Ajuntament de Sagunt la qualificació de la modificació com a no substancial per part d'aquesta Conselleria i es va sol·licitar l'informe, d'acord amb l'article 65 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental.  
Sisé. Amb data 17 de desembre de 2008 es va notificar a l'empresa l'inici del tràmit de modificació d'ofici de la seua autorització ambiental integrada.  
Seté. Amb data 17 de desembre de 2008 es va comunicar al Servei de Protecció de l'Ambient Atmosfèric l'inici del tràmit de modificació d'ofici de l'autorització ambiental integrada i es va sol·licitar un informe sobre els nous valors límit d'emissió que s'han d'aplicar.  
Huité. Com a conseqüència d'aquesta sol·licitud es va incorporar a l'expedient l'informe emés pel Servei de Protecció de l'Ambient Atmosfèric en matèria de contaminació acústica de data 18 de desembre de 2008 i en matèria d'emissions de data 9 de febrer de 2009.  
Nové. Amb data 23 de gener de 2009 l'Ajuntament de Sagunt va emetre un informe mitjançant el qual sol·licitava documentació complementària.  
Deu. Amb data 18 de febrer de 2009 l'empresa va aportar la documentació complementària requerida en els informes anteriors.  
Onze. Amb data 2 de març de 2009 el Servei de Protecció de l'Ambient Atmosfèric va emetre un nou informe sobre els valors límit d'emissió aplicables.  
Dotze. Com a conseqüència d'aquesta sol·licitud, s'ha incorporat a l'expedient l'informe emés pel Servei de Protecció de l'Ambient Atmosfèric en matèria de contaminació acústica de data 18 de desembre de 2008 i en matèria d'emissions de data 9 de febrer de 2009.  
Període de l'any 2009 al 2012:  
  
(1) El seleni es mesura a banda. VLE Se: 30 mg/Nm³  
\* \* \* \* \*  
Tretze. Amb data 31 de març de 2009 es va notificar a l'interessat l'inici del tràmit d'audiència relatiu a la resolució de la modificació d'ofici de l'autorització ambiental integrada perquè en el termini de deu dies hàbils poguera al·legar i presentar els documents i les justificacions que considerara pertinents.  
Fonaments de dret  
Primer. D'acord amb l'article 66 del Decret 127/2006, de 15 de setembre, que desplega la Llei 2/2006, de 5 de maig, de prevenció de la contaminació i qualitat ambiental, quan l'administració competent reba una comunicació sobre la intenció de dur a terme una modificació no substancial que puga suposar un increment de les emissions o dels abocaments, i per tant l'incompliment dels valors límit d'emissió que estableix l'instrument d'intervenció ambiental, ha d'iniciar un procediment de modificació d'ofici en els termes que estableix aquest títol.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Modificar la Resolució de 28 de novembre de 2007 per la qual s'atorgava l'autorització ambiental integrada a l'empresa AGC Flat Glass Ibérica, SA, amb el número 105-07/AAI/CV, per a les instal·lacions de fabricació de vidre flotat, ubicades al vial IV Planta, km 2,8, del terme municipal de Sagunt (València), en els aspectes següents:  
1. Valors límit d'emissió  
1.1. Atmosfera  
1.1.1 Emissions canalitzades  
Els valors límit d'emissió de contaminants en el forn de fusió de vidre han de ser els següents en funció del tipus de producte que es fabrique:  
  
(1) El seleni es mesura a banda. VLE Se: 5 mg/Nm³.  
\* \* \* \* \*  
  
(1) El selenio se mide aparte. VLE Se: 5 mg/Nm³.  
Periodo del año 2009 al 2012:  
  
(1) El selenio se mide aparte. VLE Se: 30 mg/Nm³  
Les concentracions mesurades han d'estar referides sempre a condicions normals de pressió i temperatura (101,3 kPa i 273 K), en base seca amb un contingut de O2 del 15%.  
A partir de l'any 2012, amb la instal·lació d'un filtre electrostàtic:  
Les concentracions mesurades han d'estar referides sempre a condicions normals de pressió i temperatura (101,3 kPa i 273 K), en base seca amb un contingut de O2 del 15%.  
Els generadors d'aire calent que utilitzen gas natural com a combustible queden eximits del mesurament de partícules.  
3.1. Aigües residuals industrials  
Les aigües procedents del llavatge de la cinta de vidre i en la descàrrega procedents de les inspeccions i controls de qualitat, condicionament de les aigües de procés i la neteja de les instal·lacions s'emmagatzemen en un depòsit de formigó de 5 m³, i posteriorment es condueixen al col·lector del polígon industrial, que connecta amb el col·lector municipal que va a parar a l'estació depuradora municipal.  
Contra aquesta resolució, que no posa fi a la via administrativa, es pot interposar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 d'abril de 2009.- El director general per al Canvi Climàtic: Jorge Lamparero Lázaro.